wannaphong/clean_thaiwikipedia huggingface dataset:
# ฮารุ สุประกอบ
ฮารุ สุประกอบ (สกุลเดิม: ยามากูชิ; เกิด 8 พฤศจิกายน พ.ศ. 2532) ชื่อเล่น ฮารุ เป็นนักแสดงและพิธีกรลูกครึ่งไทย-ญี่ปุ่น ภรรยาของ กาย รัชชานนท์ สุประกอบ

 ประวัติ 
ฮารุ สุประกอบ (เดิม ฮารุ ยามากูชิ) เกิดเมื่อวันที่ 8 พฤศจิกายน พ.ศ. 2532 เป็นนักแสดงและพิธีกรชาวไทยเชื้อสายญี่ปุ่น มีบิดาเป็นชาวญี่ปุ่นและมารดาเป็นชาวไทย ฮารุเป็นลูกสาวคนโต และ มีน้องสาว 1 คน ฮารุเริ่มเข้าวงการครั้งแรกในการเป็นพิธีกรรายการสตรอเบอรี่ชีสเค้กตั้งแต่ปี 2549 และต่อมาได้เล่นภาพยนตร์เรื่องแรกคือเการักที่เกาหลี ซอร์รี ซารังเฮโย โดยมีนักแสดงร่วมคือ รัชชานนท์ สุประกอบ, ศรัณย์ ศิริลักษณ์ จนทำให้ฮารุมีชื่อเสียงในวงการบันเทิง ต่อมาได้แจ้งเกิดทางสายละคร จากละครเรื่อง รักนี้หัวใจมีครีบ โดยรับบท ปูม้า และได้รวมแสดงละครช่อง 3 เรื่องอื่น ๆ ต่อเนื่องจวบจนปัจจุบัน

ด้านชีวิตส่วนตัว สมรสกับ รัชชานนท์ สุประกอบ เมื่อวันที่ 11 สิงหาคม 2556 ที่โรงแรมเรเนซองส์ หลังคบหากันมา 4 ปี โดยขณะนั้น ทั้งคู่ได้ยอมรับกับสื่อว่าฮารุตั้งครรภ์ได้ 6 สัปดาห์แล้ว  แต่ต่อมา ก่อนจะเข้าพิธีสมรสเพียงเดือนเดียว รัชชานนท์ ผู้เป็นคู่หมั้นในขณะนั้น ได้ออกมาสัมภาษณ์ว่า ฮารุแท้งลูกในครรภ์แล้ว ในระยะเวลาตั้งครรภ์ประมาณ 9 สัปดาห์ เนื่องจากเด็กในครรภ์ไม่สมบูรณ์

ปัจจุบันมีบุตรชายและบุตรสาวด้วยกัน 3 คน คือ    
 ด.ช. คิริน สุประกอบ (ชื่อเล่น : คิริน) เกิดเมื่อวันที่ 
 ด.ญ. ไนร่า สุประกอบ (ชื่อเล่น : ไนร่า) เกิดเมื่อวันที่ 
 ด.ช. เอเดน สุประกอบ (ชื่อเล่น : เอเดน) เกิดเมื่อวันที่ 

 การศึกษา 
 ระดับมัธยมศึกษา โรงเรียนนานาชาติเอกมัย
 ระดับอุดมศึกษา คณะศิลปกรรมศาสตร์ มหาวิทยาลัยกรุงเทพ

 จุดยืนทางการเมือง 
ฮารุ และ รัชชานนท์ สามีของเธอ สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 คนบันเทิงแห่เคลื่อนไหว ต่อเหตุการณ์สลายการชุมนุมโดยใช้ความรุนแรง

 ผลงาน 
 ผลงานละคร 
ผลงานทั้งหมดนี้ ทางด้านล่างเป็นการแสดงละครทางสถานีวิทยุโทรทัศน์ไทยทีวีสีช่อง 3
 ละครโทรทัศน์ ปี  เรื่อง  รับบท  หมายเหตุ 2549  บัวปริ่มน้ำ แตง  รับเชิญ 2554  รหัสทรชน นิรดา  สองผู้ยิ่งใหญ่ อุ๊ รับเชิญ 2555  รักนี้หัวใจมีครีบ ปูม้า นางรอง 2557  คู่ปรับสลับร่าง ยาหยี นางรอง อย่าลืมฉัน  วิเวียน รับเชิญ ครีบนี้หัวใจมีเธอ ปูม้า รับเชิญ รอยฝันตะวันเดือด  อุเอโนะ นานะ  2561  นางบาปผู้เข้าร่วมดูการแสดงรับเชิญ 2564  คุณกระบือสื่อรัก

 ผลงานภาพยนตร์ 
 ผลงานภาพยนตร์ ปี  เรื่อง  รับบท   2553  เการักที่เกาหลี ซอร์รี ซารังเฮโย  คะน้า 

 ผลงานด้านพิธีกร 
 ผลงานด้านพิธีกร รายการ  ช่อง สตรอเบอรี่ชีสเค้ก สถานีวิทยุโทรทัศน์ไทยทีวีสีช่อง 3

 ผลงานด้านคณะกรรมการ 
 พ.ศ. 2565 : Face2Face Thailand : Debut Season (กันตนา/ช่อง 3) ทุกวันเสาร์ เวลา 17.15 น. เริ่มวันเสาร์ที่ 5 กุมภาพันธ์ 2565-ปัจจุบัน ร่วมกับ ซอนย่า คูลลิ่ง, ชาคริต แย้มนาม, เขมนิจ จามิกรณ์, เศรษฐิณิช ชนวราสุทธิศิริ, ริก้า ดีล่า
# พระเจ้าราชวรวงศ์เธอ กรมหมื่นสิทธิสุขุมการ
พระเจ้าราชวรวงศ์เธอ กรมหมื่นสิทธิสุขุมการ (พ.ศ. 2349 – 4 พฤษภาคม พ.ศ. 2419) มีพระนามเดิมว่า หม่อมเจ้ารองทรง เป็นพระราชโอรสลำดับที่ 38 ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาภู่ (อิเหนา) เป็นต้นราชสกุลรองทรง

 พระประวัติ 

พระเจ้าราชวรวงศ์เธอ กรมหมื่นสิทธิสุขุมการ เป็นพระราชโอรสลำดับที่ 38 ในสมเด็จพระบวรราชเจ้ามหาเสนานุรักษ์ กรมพระราชวังบวรสถานมงคลในรัชกาลที่ 2 ประสูติแต่เจ้าจอมมารดาภู่ (อิเหนา) เมื่อปี พ.ศ. 2349 คาดว่าประสูติในพระราชวังบวรสถานมงคล (พิพิธภัณฑสถานแห่งชาติ พระนคร ในปัจจุบัน)

พระเจ้าราชวรวงศ์เธอ กรมหมื่นสิทธิสุขุมการ สิ้นพระชนม์ด้วยพระโรคชราเมื่อวันที่ 4 พฤษภาคม พ.ศ. 2419 ที่วังปากคลองตลาด อยู่ใกล้กับวังของพระเจ้าบรมวงศ์เธอ กรมหลวงประจักษ์ศิลปาคม และพระเจ้าบรมวงศ์เธอ กรมหลวงสรรพสาตรศุภกิจ ซึ่งปัจจุบันคือบริเวณถนนราชินี เชิงสะพานเจริญรัช 31 จุดที่เป็นสถานีตำรวจนครบาลพระราชวัง สิริพระชันษาราว 70 ปี พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร

 พระกรณียกิจ
พระองค์ทรงว่าการโรงทองต่อจาก พระเจ้าบรมวงศ์เธอ กรมพระเทเวศร์วัชรินทร์ โดยทรงดูแลตลอดพระชนม์ชีพ โดยทรงปฏิบัติต่างพระเนตรพระกรรณด้วยความวิริยอุตสาหะมาโดยตลอด ทำให้มักได้คำชมจากพระบาทสมเด็จพระจอมเกล้าเจ้าอยู่หัวอยู่เนื่อง ๆ

พระอิสริยยศ
  หม่อมเจ้ารองทรงในสมเด็จพระเจ้าลูกยาเธอ เจ้าฟ้ากรมหลวงเสนานุรักษ์
  พระเจ้าหลานเธอ พระองค์เจ้ารองทรง
 พระเจ้าวรวงศ์เธอ ชั้น 2 กรมหมื่นสิทธิสุขุมการ
 พระเจ้าบวรวงศ์เธอ กรมหมื่นสิทธิสุขุมการ
 พระเจ้าราชวรวงศ์เธอ กรมหมื่นสิทธิสุขุมการ

พระโอรสธิดา
พระองค์มีพระโอรสและพระธิดาทั้งหมด 10 องค์ ได้แก่

 หม่อมเจ้าชายวัฒนา พระนามเดิมว่า หม่อมเจ้าชายใหญ่ ต่อมาในสมัยรัชกาลที่ 5 ได้รับการสถาปนาขึ้นเป็นพระวงศ์เธอ พระองค์เจ้าวัฒนา (พ.ศ. 2391 – 9 กันยายน พ.ศ. 2461)
 หม่อมเจ้าชายภูษา รองทรง บางแห่งว่าหม่อมเจ้าภูษิต
 หม่อมเจ้าหญิงสุวรรณ รองทรง
 หม่อมเจ้าหญิงเม้า ทองแถม ประสูติแต่หม่อมรอด (30 กันยายน พ.ศ. 2401 – 24 ตุลาคม พ.ศ. 2478) เป็นชายาในพระเจ้าบรมวงศ์เธอ กรมหลวงสรรพสาตรศุภกิจ
 หม่อมเจ้าชายหวอ บางแห่งว่าหม่อมเจ้าแหวว (พ.ศ. 2404 – 17 มีนาคม พ.ศ. 2431)
 หม่อมเจ้าหญิงปุก (พ.ศ. 2405 – 29 พฤศจิกายน พ.ศ. 2431)
 หม่อมเจ้าชายไม่ปรากฏพระนาม (พระราชทานเพลิง ณ วัดสระเกศ พ.ศ. 2405)
 หม่อมเจ้าชายขาว รองทรง (ประสูติ พ.ศ. 2410 พระราชทานเพลิงเมื่อวันที่ 4 ตุลาคม พ.ศ. 2465)
 หม่อมเจ้าไม่ปรากฏพระนาม
 หม่อมเจ้าไม่ปรากฏพระนาม

 ราชตระกูล 
+พระราชตระกูลในสามรุ่นของ   พระบิดา:สมเด็จพระบวรราชเจ้ามหาเสนานุรักษ์ พระอัยกาฝ่ายพระบิดา:พระบาทสมเด็จพระพุทธยอดฟ้าจุฬาโลกมหาราช พระปัยกาฝ่ายพระบิดา:สมเด็จพระปฐมบรมมหาชนก พระปัยยิกาฝ่ายพระบิดา:พระอัครชายา (หยก) พระอัยยิกาฝ่ายพระบิดา:สมเด็จพระอมรินทราบรมราชินี พระปัยกาฝ่ายพระบิดา:ทอง ณ บางช้าง พระปัยยิกาฝ่ายพระบิดา:สมเด็จพระรูปศิริโสภาคย์ มหานาคนารี พระมารดา:เจ้าจอมมารดาภู่ (อิเหนา) พระอัยกาฝ่ายพระมารดา:ไม่ทราบ พระปัยกาฝ่ายพระมารดา:ไม่ทราบ พระปัยยิกาฝ่ายพระมารดา:ไม่ทราบ พระอัยยิกาฝ่ายพระมารดา:ไม่ทราบ พระปัยกาฝ่ายพระมารดา: ไม่ทราบ พระปัยยิกาฝ่ายพระมารดา:ไม่ทราบ
# เบอร์เคนเฮด
เบอร์เคนเฮด  เป็นเมืองที่ตั้งอยู่ทางตะวันตกเฉียงเหนือของอังกฤษ บริเวณปากแม่น้ำเมอร์ซีย์ ตรงข้ามกับเมืองลิเวอร์พูล จากการสำรวจสำมโนประชากรในปี ค.ศ. 2001 เมืองมีประชากร 83,729 คน อาจเป็นที่รู้จักจากการเป็นศูนย์กลางการต่อเรือ เป็นเมืองท่า และมีอุตสาหกรรมที่เกี่ยวข้อง เมืองมีอุโมงค์ลอดใต้แม่น้ำ ความยาว 3.4 กม. เชื่อมกับเมืองลิเวอร์พูล เป็นเมืองแห่งแรกในทวีปยุโรปที่มีรถราง
# มาสค์ไรเดอร์ฮิบิกิ 7 อสูรสงคราม
มาสค์ไรเดอร์ฮิบิกิ 7 อสูรสงคราม  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์ฮิบิกิ เริ่มออกฉายในประเทศญี่ปุ่นเมื่อวันที่ 3 กันยายน ค.ศ. 2005 พร้อมกับภาพยนตร์เรื่อง ขบวนการเวทมนตร์ มาจิเรนเจอร์ เดอะมูฟวี่ ตะลุยนรกสุดขอบฟ้า

เพลงประกอบ
เพลงประกอบ
"Flashback"
เนื้อเพลงโดย: Shoko Fujibayashi
เนื้อเพลงแร็ปโดย:  m.c.A.T
ประพันธ์โดย & เรียบเรียงโดย: Isamu Taihei & SJR
ศิลปิน: Rin' featuring m.c.A.T

แหล่งข้อมูลอื่น
Kamen Rider Hibiki Official Webpage in Japanese
Igadevil's Article on the Movie 
 
Japan Box Office yearly results of 2005
# แม่น้ำเมอร์ซีย์
แม่น้ำเมอร์ซีย์  เป็นแม่น้ำในภาคตะวันตกเฉียงเหนือของอังกฤษ มีความยาวราว  ไหลผ่านตั้งแต่เมืองสต็อกพอร์ตในเกรเทอร์แมนเชสเตอร์ ไปยังอ่าวลิเวอร์พูล หลายศตวรรษแล้วที่แม่น้ำเป็นเขตแดนระหว่างแลงคาเชอร์และเชชเชอร์
# ชอว์น ไมเคิลส์ และ เควิน แนช
ชอว์น ไมเคิลส์ และ เควิน แนช (อังกฤษ: Shawn Michaels and Kevin Nash)  มีสมาชิก 2 คน คือ ชอว์น ไมเคิลส์ และ ดีเซล/เควินแนช  เป็นกลุ่มนักมวยปล้ำอาชีพ เซ้นสัญญากับสมาคม เวิลด์เรสต์ลิงเฟดเดเรชัน/เอ็นเตอร์เทนเมนท์ หรือ ดับเบิลยูดับเบิลยูเอฟ/อี ปัจจุบันได้แตกทีมไปเรียบร้อย
ผลงานทั้งหมด
World Wrestling Federation
WWF Championship (1 time) – Diesel
WWF Intercontinental Championship (2 times) – Diesel (1)
WWF Tag Team Championship (2 times)
อ้างอิง
# แวลีโกเตอร์โนโว
แวลีโกเตอร์โนโว  เป็นเมืองทางตอนเหนือของประเทศบัลแกเรีย เป็นเมืองหลวงของจังหวัดแวลีโกเตอร์โนโว ตั้งอยู่บนฝั่งแม่น้ำยันตรา เคยเป็นเมืองหลวงของจักรวรรดิบัลแกเรียที่ 2 ระหว่างปี ค.ศ. 1186-1393 อยู่ใต้อำนาจของชาวเติร์กระหว่าง ค.ศ. 1394-1877 มีการประกาศอิสรภาพของราชอาณาจักรบัลแกเรียที่เมืองนี้เมื่อวันที่ 5 ตุลาคม ค.ศ. 1908 

เมืองนี้เป็นจุดหมายปลายทางของนักท่องเที่ยว มีสถาปัตยกรรมอันโดดเด่น มีเอกลักษณ์ เป็นศูนย์กลางการค้า การศึกษา และวัฒนธรรมของบัลแกเรียเหนือ ตัวเมืองตั้งอยู่บนโกรกธารลึกที่เชื่อมต่อไปยังสันเขา 

ประชากร
รายงานจากสำมะโน ค.ศ. 2011 แวลีโกเตอร์โนโวมีประชากร 68,783 คนในเดือนกุมภาพันธ์ ค.ศ. 2011 ส่วนเทศบาลแวลีโกเตอร์โนโวที่รวมหมู่บ้าน มีประชากร 88,670 คนNSI, 2011 Population census in the Republic Of Bulgaria, p. 16 (Final data)

ความสัมพันธ์นานาชาติ
thumb|right|ย่าน Varosha

เมืองพี่น้อง
แวลีโกเตอร์โนโวเป็นเมืองพี่น้องกับเมืองดังนี้:

 วาการ์สชาพัต ประเทศอาร์มีเนีย
 นาคีชีวัน ประเทศอาเซอร์ไบจาน
 ซีอาน ประเทศจีน
 อัสตี ประเทศอิตาลี
 แฟร์รารา ประเทศอิตาลี
 บายอน ประเทศฝรั่งเศส
 บิตอลา ประเทศมาซิโดเนียเหนือ
 เซติเญ ประเทศมอนเตเนโกร
 Colonia Tovar ประเทศเวเนซุเอลา
 ยัช ประเทศโรมาเนีย
 กรากุฟ ประเทศโปแลนด์
 นีช ประเทศเซอร์เบีย
 ออคริต ประเทศมาซิดดเนียเหนือ
 มาเอบาชิ ประเทศญี่ปุ่น
 ปอลตาวา ประเทศยูเครน
 เซร์เรส ประเทศกรีซ
 Tarxien, ประเทศมอลตา
 ซาดาร์ ประเทศโครเอเชีย
 โอปาวา ประเทศเช็กเกีย
 โตเลโด ประเทศสเปน
 ตเวียร์ ประเทศรัสเซีย
 อัลกะร็อก ประเทศจอร์แดนНАЦИОНАЛНО СДРУЖЕНИЕ НА ОБЩИНИТЕ В РЕПУБЛИКА БЪЛГАРИЯ namrb.org
# โกวิทย์ โปษยานนท์
ศาสตราจารย์พิเศษประกาศแต่งตั้งศาตราจารย์พิเศษ โกวิทย์ โปษยานนท์ (17 กันยายน พ.ศ. 2478 -) กรรมการกฤษฎีกา กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์กรรมการกฤษฎีกา กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ เคยดำรงตำแหน่ง อธิบดีกรมสรรพสามิต อธิบดีกรมสรรพากร รองปลัดกระทรวงการคลัง และผู้อำนวยการสำนักงบประมาณ

 ประวัติ 
ศาสตราจารย์พิเศษ โกวิทย์ โปษยานนท์ หรือ ศาสตราจารย์พิเศษ ดร.โกวิทย์ โปษยานนท์ เกิดที่ กรุงเทพมหานคร บิดาหลวงจำรูญเนติศาสตร์ (จำรูญ โปษยานนท์) มารดานางอรุณ (โปษยจินดา) โปษยานนท์ และเป็นหลานของ มหาอำมาตย์ตรี พระยาพิพัฒนธนากร (ฉิม โปษยานนท์) จบการศึกษาชั้นมัธยมจากโรงเรียนกรุงเทพคริสเตียนวิทยาลัย  สำเร็จการศึกษาชั้นเตรียมอุดมศึกษาจาก St Edmund's School Canterbury, England ศึกษาต่อที่   เมืองเคมบริดจ์ มหาวิทยาลัยเคมบริดจ์ B.A. (Honours)   และได้เข้าศึกษา มหาบัณฑิตและดุษฎีบัณฑิตบริหารธุรกิจ มหาวิทยาลัยคอร์เนล สหรัฐอเมริกา  เคยเข้ารับการอบรมหลักสูตรการสืบสวนจากสหรัฐอเมริกา   จบหลักสูตรวิชาการป้องกันประเทศ จากวิทยาลัยป้องกันราชอาณาจักร  (วปอ.รุ่นที่ 30)  และได้รับดุษฎีบัณฑิตกิตติมศักดิ์ (เศรษฐศาสตร์) จาก จุฬาลงกรณ์มหาวิทยาลัย 

โกวิทย์ โปษยานนท์ เริ่มรับราชการในตำแหน่งอาจารย์ที่คณะเศรษฐศาสตร์ จุฬาลงกรณ์มหาวิทยาลัย และได้รับตำแหน่งศาสตราจารย์พิเศษ ในปี พ.ศ. 2528

 ความเชี่ยวชาญเฉพาะด้านและด้านอื่น ๆ 
ศาสตราจารย์พิเศษ ดร. โกวิทย์ โปษยานนท์ ได้รับการยอมรับว่าเป็นนักการเงินที่มีความสามารถ เคยดำรงตำแหน่งทั้งในราชการ องค์กรอิสระ และ เอกชน โดยล้วนเป็นงานที่เกี่ยวข้องกับการเงินทั้งสิ้น โดยเริ่มประวัติการทำงานหลังจากจบการศึกษามาเข้ารับราชการเป็นข้าราชการประจำ ของกระทรวงการคลัง และขึ้นดำรงตำแหน่ง อดีตรองปลัดกระทรวงการคลัง, อธิบดีกรมสรรพสามิต, อธิบดีกรมสรรพากรอธิบดีกรมสรรพากร ตามลำดับ หลังจากเกษียณอายุราชการจึงได้เข้ารับดำรงตำแหน่งประธานกรรมการตลาดหลักทรัพย์แห่งประเทศไทย และตำแหน่งประธานกรรมการและกรรมการบริหารอีกหลายตำแหน่งหลายบริษัท นอกจากนี้ยังเป็นผู้รักษา "ยาเทพนิมิตร" ใช้ในตระกูลโปษยานนท์ ตั้งแต่สมัยพระยาพิพัฒนธนากร ซึ่งเป็นการนำเอาสมุนไพรของไทย มาทำยารักษาโรคผิวหนัง และใช้ทาแผลสด

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๘, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๕, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๖, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา,  เล่ม ๑๑๒ ตอนที่ ๕ ข หน้า ๓๓๒, ๒๘ เมษายน ๒๕๓๘
# ชุดว่ายน้ำวันพีซ
ชุดว่ายน้ำวันพีซ  คือปกติมักจะชุดว่ายน้ำวันพีซรัดรูปสวมใส่ โดย ผู้หญิงและเด็กผู้หญิง ในตอนว่ายน้ำในทะเล หรือสระว่ายน้ำ หรือกิจกรรมอยู่ในแสงแดดใด ๆ เช่น การอาบแดด โดยปกติชุดว่ายน้ำวันพีซ จะครอบคลุมลำตัวของผู้หญิง บางสตรีสวมใส่ชุดว่ายน้ำวันพีซ เนื่องจากคิดว่ามันจะมีความพอประมาณกว่าชุดบิกินีทูพีซ

ก่อนที่ความนิยมของชุดว่ายน้ำทูพีซ และชุดบิกินี เกือบทั้งหมดชุดว่ายน้ำเพศหญิงเป็นหนึ่งในชิ้นส่วนและคนสวมชุดว่ายน้ำที่คล้ายกันที่ปกคลุมทั้งลำตัวของตนเอง

ชนิดที่พบมากที่สุดของชุดวันพีซ คือ เมลลอต หรือชุดแทงค์ ซึ่งคล้ายกับชุดรัดรูปไม่มีแขน หรือชุดบอดีสูท หลากหลายรูปแบบของเรื่องนี้รวมถึงฮาล์เตอร์เน็ค และชุดว่ายน้ำอาบน้ำด้านหน้า เช่นเดียวกับสไตล์หุ้มรอบๆ เต็มตัว และเกาะอก ชุดเพรทเซล เป็นอีกหนึ่งอย่างพิเศษของชุดว่ายน้ำวันพีซ

เมื่อเร็ว ๆ นี้ชุดว่ายน้ำนักกีฬาได้ใช้หลากหลายรูปแบบใหม่ของสายคล้องไหล่ รวมถึงเรเซอร์แบ็ค , เฟสแบ็ค และฟลายแบ็ค ซึ่งบางส่วนก็ยังคงนำมาใช้ในเสื้อผ้ากีฬาอื่น ๆ

อีกนวัตกรรมล่าสุดในชุดว่ายน้ำวันพีซ คือ บอดีสกีน ซึ่งผิวเผินคล้ายกับ ยูนิทาร์ด หรือชุดดำน้ำ แม้ครอบคลุมลำตัวทั้งแขนและขา การทำงานของมันไม่ได้เป็นความพอประมาณ แต่ช่วยลดแรงเสียดทานในน้ำสำหรับนักว่ายน้ำมืออาชีพ พื้นผิวของมันทำจากผ้าเทคนิคเนื้อที่ได้รับการออกแบบมาเพื่อตัดทรงผ่านน้ำในลักษณะเดียวกับผิวหนังปลา หรือฉลาม

ดูเพิ่ม
ชุดว่ายน้ำ
ว่ายน้ำ
# อาสนวิหารดอล-เดอ-เบรอตาญ
อาสนวิหารดอล-เดอ-เบรอตาญ  หรือเรียกชื่อเต็มว่า อาสนวิหารนักบุญแซมซันแห่งดอล-เดอ-เบรอตาญ  ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลดอล เป็นมุขมณฑลหนึ่งในเก้าแห่งในแคว้นเบรอตาญในอดีต ซึ่งต่อมาได้ถูกยุบลงเป็นส่วนหนึ่งของมุขมณฑลแรนตั้งแต่ปี ค.ศ. 1801http://www.catholic-hierarchy.org/diocese/drenn.html เป็นต้นมา (ตามความตกลง ค.ศ. 1801) ตั้งอยู่ที่เมืองดอล-เดอ-เบรอตาญ จังหวัดอีเลวีแลน ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญแซมซันแห่งดอล 

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840Ref No.PA00090544 Base Mérimée - กระทรวงวัฒนธรรมแห่งฝรั่งเศส

ประวัติ
ในปี ค.ศ. 1203 พระเจ้าจอห์นแห่งอังกฤษ ได้ทำให้เกิดไฟไหม้อาสนวิหารหลังเดิมที่สร้างในแบบสถาปัตยกรรมโรมาเนสก์ จึงมีพระราชประสงค์ให้สร้างหลังใหม่ขึ้นโดยพระองค์เป็นผู้สนับสนุนค่าใช้จ่ายในการก่อสร้างทั้งหมด โดยได้เริ่มการก่อสร้างขึ้นในเดือนกันยายนในปีเดียวกันนั้น โดยได้ทรงมอบหมายให้มุขนายกฌ็องที่ 7 แห่งลีโซแน เป็นผู้ควบคุมการก่อสร้าง

ต่อมาในปี ค.ศ. 1231 ซึ่งเป็นปีมรณภาพของมุขนายกฌ็องที่ 7 แห่งลีโซแน ส่วนบริเวณกลางโบสถ์ก็สร้างเสร็จสิ้นโดยมุขนายกองค์ต่อมา คือ เกลม็อง เดอ วีเทร มารับช่วงต่อในการก่อสร้างบริเวณแขนกางเขนและบริเวณร้องเพลงสวดที่มีด้านนอกแบบเรียบง่าย ซึ่งต่อมาเรลิกของนักบุญแซมซันได้นำมาซึ่งนักแสวงบุญมากมาย จึงมีความจำเป็นในการต่อเติมส่วนของจรมุขขึ้นเพิ่มเติม โดยมุขนายกเกลม็อง เดอ วีเทร ได้ว่าจ้างช่างฝีมือเยี่ยมจากอาสนวิหารแห่งอื่นมาใช้ก่อสร้างในวิธีแบบใหม่ โดยใช้รากฐานของอาสนวิหารเดิมแบบโรมาเนสก์ และสร้างต่อเติมขึ้นเป็นแบบกอทิกแบบนอร์มัน ซึ่งได้ดำเนินมาตลอดคริสต์ศตวรรษที่ 13 ส่วนสุดท้าย ได้แก่ บริเวณร้องเพลงสวด และจรมุข รวมถึงโบสถ์น้อยข้างจำนวนสิบแห่ง ได้สร้างเสร็จราวปี ค.ศ. 1279 ซึ่งก็ถือเป็นการสร้างเสร็จและใช้งานได้ ยกเว้นเพียงส่วนของหอระฆังกอทิกทั้งสองข้าง ซึ่งกำลังดำเนินไปเรื่อยๆ 

บริเวณมุขทางเข้าขนาดใหญ่ซึ่งตั้งอยู่บริเวณปลายแขนกางเขนฝั่งทิศใต้ได้สร้างขึ้นระหว่างคริสต์ศตวรรษที่ 14 และ 15 และในช่วงเดียวกันนั้น ได้มีการสร้างหอประชุมนักบวชขึ้นที่บริเวณทิศตะวันตก และห้องเก็บสมบัติบริเวณทิศตะวันออก รวมถึงโบสถ์น้อยขนาดใหญ่ที่ตั้งอยู่บริเวณปลายสุดของบริเวณร้องเพลงสวดอีกด้วย

ขนาดต่าง ๆ
 ความยาวภายนอก : 93.50 ม.
 ความยาวของบริเวณกลางโบสถ์ : 39.25 ม.
 ความกว้างของบริเวณกลางโบสถ์ : 17.05 ม.
 ความกว้างของทางเดินข้าง : 8.55 ม.
 ความสูงจรดยอดเพดานช่วงบริเวณกลางโบสถ์ : 20.20 ม.
 จุดตัดกลางโบสถ์ : 8.80 ม. x 8.35 ม.
 ความยาวของแขนกางเขน : 9.85 ม. (ต่อหนึ่งข้าง)
 ความยาวของบริเวณร้องเพลงสวด : 27.55 ม.
 ความกว้างของบริเวณร้องเพลงสวด : 8.65 ม.
 ความสูงจรดเพดานบริเวณร้องเพลงสวด : 20.50 ม.
 ความลึกของบริเวณร้องเพลงสวดรวมจรมุข : 31.80 ม.
 ความกว้างของบริเวณร้องเพลงสวดและจรมุข : 18.35 ม.
 ความกว้างของบริเวณร้องเพลงสวดรวมโบสถ์น้อยบริเวณมุขโค้ง : 26.05 ม.
# อาสนวิหารแก็งแปร์
อาสนวิหารแก็งแปร์   หรือชื่อเต็มว่า อาสนวิหารนักบุญกอร็องแต็งแห่งแก็งแปร์   เป็นอาสนวิหารโรมันคาทอลิก และเป็นที่ตั้งของอัครมุขนายกประจำมุขมณฑลแก็งแปร์และเลอง ตั้งอยู่ในเขตเมืองแก็งแปร์ จังหวัดฟีนิสแตร์ ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญกอร็องแต็งแห่งแก็งแปร์ ซึ่งเป็นมุขนายกองค์แรกของแก็งแปร์ในสมัยคริสต์ศตวรรษที่ 5

อาสนวิหารแห่งแก็งแปร์นี้สร้างขึ้นบนสักการสถานโบราณแบบโรมาเนสก์นามว่า "โบสถ์แม่พระ" ซึ่งสร้างสมัยคริสต์ศตวรรษที่ 11 และอาสนวิหารแห่งใหม่นี้ยังจัดเป็นอาสนวิหารแบบกอทิกที่เก่าแก่ที่สุดหนึ่งในสามแห่งของแคว้นเบรอตาญ อีกสองแห่งได้แก่ อาสนวิหารเทรกุยเย และอาสนวิหารแซ็ง-ปอล-เดอ-เลอง

อาสนวิหารแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862Notice No.PA00090326 Base Mérimée - กระทรวงวัฒนธรรมแห่งสาธารณรัฐฝรั่งเศส

 ประวัติ 
thumb|left|180px|อาสนวิหารจากด้านข้าง
การก่อสร้างได้สันนิษฐานว่าเริ่มขึ้นในปี ค.ศ. 1239 โดยมุขนายกแรโน คนสนิทของดุ๊กปีแยร์ที่ 1 แห่งเบรอตาญ แต่การก่อสร้างก็ยังไม่ได้เริ่มขึ้นจริงจังจนกระทั่งปี ค.ศ. 1280 ภายใต้การนำของมุขนายกเอว็อง เดอ ลา ฟอแร็สต์ โดยเริ่มต้นขึ้นเป็นรูปเป็นร่างอย่างรวดเร็วมาจนกระทั่งมีปัญหาด้านเทคนิคการก่อสร้าง งบประมาณ และการเมือง โดยเฉพาะอย่างยิ่งในสมัยคริสต์ศตวรรษที่ 14 ซึ่งเป็นช่วงของความวุ่นวายจากสงครามสืบราชบัลลังก์ ทำให้มีปัญหาล่าช้ามากมาย โดยบริเวณร้องเพลงสวดได้สร้างอย่างรวดเร็วในปี ค.ศ. 1330–1340 แค่ก็ยังมิได้มุงเพดานและหลังคาจนเสร็จจนกระทั่งปี ค.ศ. 1410 ในรัชสมัยของดุ๊กฌ็องที่ 5 แห่งเบรอตาญ

บริเวณหน้าบันทิศตะวันตกได้มีการวางศิลาฤกษ์ในปี ค.ศ. 1424 ซุ้มประตูฝั่งทิศเหนือ  และทิศใต้  นั้นเสร็จสิ้นก่อนปี ค.ศ. 1433 ส่วนบริเวณหอทั้งสองยังไม่เสร็จสิ้นจนกระทั่งในคริสต์ศตวรรษที่ 19 จากนั้นได้ก่อสร้างส่วนบริเวณกลางโบสถ์และแขนกางเขนตามลำดับ เพดานของบริเวณกลางโบสถ์นั้นเสร็จในระหว่างปี ค.ศ. 1486–1493

ระเบียงภาพ
# ตราแผ่นดินของลิทัวเนีย
ตราแผ่นดินของลิทัวเนีย เริ่มใช้เมื่อพ.ศ. 2534 มีส่วนประกอบคือ
โล่ เป็นรูป อัศวินถือดาบและเกราะสีฟ้าบนม้า พื้นหลังสีแดง
 ตราแผ่นดินของลิทัวเนียในอดีต

ดูเพิ่ม
ธงชาติลิทัวเนีย
เพลงชาติลิทัวเนีย

ลิทัวเนีย
หมวดหมู่:สัญลักษณ์ของประเทศลิทัวเนีย
# ตราแผ่นดินของมอลตา
ตราแผ่นดินของมอลตา เริ่มใช้เมื่อพ.ศ. 2531 มีส่วนประกอบคือ
ยอด เป็นรูป มงกุฏมูเรล
โล่ เป็นรูป ธงชาติมอลตา ครึ่งซ้ายสีขาวมีตราเครื่องราชอิสริยาภรณ์จอร์จครอสที่มุมธงบนด้านคันธง ครึ่งขาวเป็นสีแดง
ประคองข้าง เป็นรูป ช่อมะกอกโอลีฟและช่อปาล์ม
มีคำขวัญในริ้บบิ้นสีขาว เขียนว่า สาธารณรัฐมอลตา  (มอลตา:Repubblika ta' Malta)
ตราแผ่นดินของมอลตาในอดีต

ดูเพิ่ม
ธงชาติมอลตา
เพลงชาติมอลตา

มอลตา
หมวดหมู่:สัญลักษณ์ของประเทศมอลตา
# วังวีล็องดรี
ปราสาทวีล็องดรี  เป็นปราสาทแห่งหนึ่งในหมู่ปราสาทแห่งลุ่มแม่น้ำลัวร์ สร้างในแบบสถาปัตยกรรมฟื้นฟูศิลปวิทยา ตั้งอยู่ห่างจากเมืองตูร์ประมาณ 15 กิโลเมตร ที่เมืองวีล็องดรี จังหวัดแอ็งเดรลัวร์ แคว้นซ็องทร์-วาลเดอลัวร์ ประเทศฝรั่งเศส 

ตัวปราสาทได้ผ่านการบูรณะครั้งใหญ่โดยโคอาคิน การ์บาโย (Joachim Carvallo) โดยมีเอกลักษณ์สำคัญที่รู้จักกันดีคือ สวนตกแต่งจำนวนหกแบบ ประกอบด้วยสวนพืชผักสวนครัว  ซึ่งมองเห็นได้ชัดจากหอกลาง (บนพื้นที่ 1 เฮกตาร์), สวนไม้พุ่มประดับเรขาคณิตรูปทรงต่าง ๆ, สวนน้ำพุแบบคลาสสิก, สวนพระอาทิตย์  สร้างขึ้นในปี ค.ศ. 2008, สวนวงกต และสวนเรียบง่ายแบบยุคกลาง 

ตัวปราสาทและสวนได้ขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1934Notice No. PA00098286 Base Mérimée - กระทรวงวัฒนธรรมแห่งฝรั่งเศส
# ทหาร ขำหิรัญ
พลเรือตรี ทหาร ขำหิรัญ อดีตนายทหารนาวิกโยธินชาวไทย อดีตนักการเมือง และหนึ่งในคณะราษฎรสายทหารเรือ ผู้กระทำการเปลี่ยนแปลงการปกครอง พ.ศ. 2475

พล.ร.ต.ทหาร เดิมมีชื่อว่า ทองหล่อ ขำหิรัญ เป็นนายทหารเรือพรรคนาวิกโยธิน ในเหตุการณ์การเปลี่ยนแปลงการปกครองเมื่อเช้าตรู่วันที่ 24 มิถุนายน พ.ศ. 2475 นั้น พล.ร.ต.ทหาร ขณะนั้น มียศ เรือเอก (ร.อ.…ร.น.)และใช้ชื่อว่า ทองหล่อ ขำหิรัญ มีตำแหน่งเป็นผู้บังคับหมวด ประจำกองร้อยที่ 3 กองพันพาหนะ มีที่ตั้งอยู่หน้าเรือนจำกลางทหารเรือ (ปัจจุบันย้ายไปอยู่บริเวณป้อมพระจุลจอมเกล้า) ได้เข้าร่วมกับคณะราษฎรจากการชักชวนของ พล.ร.ต.สังวรณ์ สุวรรณชีพ เพื่อนทหารเรือและมีศักดิ์เป็นญาติกัน ซึ่งทางทหารเรือมีความจำเป็นต้องใช้กำลังนาวิกโยธิน ซึ่งชำนาญการรบบนบกมากกว่าทหารเรือพรรคอื่น จึงเข้าร่วม โดยมีบทบาทนำทหารจากกองพาหนะจำนวน 400 นายเศษ พร้อมด้วยอาวุธปืน และกระสุนประมาณ 20,000 นัด และเฟ้นหานายทหารนาวิกโยธินอีก 4 นายเข้าร่วมเปลี่ยนแปลงการปกครอง โดยลวงว่าจะนำไปรวมพลในตอนเช้าตรู่ที่ลานพระบรมรูปทรงม้า เพื่อจะไปปราบการจลาจลจีนอั้งยี่ย่านสำเพ็ง และวัดเกาะ จึงทำให้การเปลี่ยนแปลงการครองลุล่วงไปด้วยดี

ในปี พ.ศ. 2478 ได้มีการปรับเปลี่ยนกำลังของนาวิกโยธินให้มีความเข้มแข็งขึ้น โดยการเสนอของ พล.ร.อ.สินธุ์ กมลนาวิน หัวหน้าคณะราษฎรฝ่ายทหารเรือ พล.ร.ต.ทหาร ได้เป็นผู้บังคับบัญชา ได้ให้นายทหารนาวิกโยธินเข้ารับการศึกษาในโรงเรียนเสนาธิการทหารบกในปี พ.ศ. 2479 เป็นรุ่นแรก นอกจากนี้ยังได้ส่งไปเรียนเหล่าทหารราบ ทหารช่าง ทหารม้า และทหารปืนใหญ่ ในส่วนของกองทัพบก ส่วนนักเรียนจ่าและจ่าสำรองพรรคนาวิกโยธิน ได้ส่งไปศึกษาในโรงเรียนนายสิบทหารบกเหล่าต่าง ๆ และเพื่อที่จะให้ทหารนาวิกโยธินได้มีที่ตั้งใหม่ ในอัตราการจัดกรมผสม จึงได้เตรียมพื้นที่ที่บริเวณทุ่งไก่เตี้ย อำเภอสัตหีบ จังหวัดชลบุรี ไว้เมื่อประมาณปี พ.ศ. 2479–พ.ศ. 2481 อันเป็นที่ตั้งของหน่วยบัญชาการนาวิกโยธินในปัจจุบัน

ในทางการเมือง พล.ร.ต.ทหารได้รับแต่งตั้งให้ดำรงตำแหน่งรัฐมนตรีที่ไม่ได้ประจำกระทรวง (ร.ม.ต.ลอย) ในช่วงปลายสงครามโลกครั้งที่สองที่มี นายควง อภัยวงศ์ เป็นนายกรัฐมนตรีพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย)

ในเหตุการณ์กบฏวังหลวง ในปี พ.ศ. 2492 ที่มี นายปรีดี พนมยงค์ อดีตนายกรัฐมนตรีและทหารเรือบางส่วนเป็นแกนนำ พล.ร.ต.ทหาร ได้เข้าร่วมกับกบฏ โดยเป็นผู้นำกองกำลังทหารเรือและนาวิกโยธินจากชลบุรีเข้าสู่พระนคร แต่ทว่าการก่อการไม่สำเร็จ และต่อมายังเป็นผู้ริเริ่มให้มีกบฏแมนฮัตตัน เหตุการณ์กบฏอีกครั้งโดยทหารเรือ ในปี พ.ศ. 2494 อีกด้วยกบฏแมนฮัตตัน จากข่าวสด

จากนั้น พล.ร.ต.ทหาร ได้เข้าเป็นสมาชิกพรรคประชาธิปัตย์ และลงรับเลือกตั้งเป็นสมาชิกสภาผู้แทนราษฎร (ส.ส.) 3 สมัย ในพื้นที่จังหวัดธนบุรีและกรุงเทพมหานคร คือ ในการเลือกตั้งเมื่อปลายปี พ.ศ. 2500ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒, การเลือกตั้ง พ.ศ. 2512  และการเลือกตั้ง พ.ศ. 2518

นอกจากนี้แล้ว ชื่อเดิมของ พล.ร.ต.ทหาร ได้กลายมาเป็นชื่อของซอยสุขุมวิท 55 หรือที่รู้จักกันดีในชื่อของ "ซอยทองหล่อ" อันเป็นแหล่งท่องเที่ยวและร้านอาหาร สถานบันเทิงต่าง ๆ ที่มีชื่อเสียงแห่งหนึ่งของกรุงเทพมหานคร
# ตราแผ่นดินของอันดอร์รา
ตราแผ่นดินของอันดอร์รา  เริ่มใช้เมื่อพ.ศ.2512 มีส่วนประกอบคือ
โล่ ช่องที่ 1 พื้นหลังสีแดง มงกุฏปิชอบซับสีทอง ช่องที่ 2 พื้นหลังสีทอง แถบสีแดง 3 เส้น ช่องที่ 3 พื้นหลังสีทอง แถบสีแดง 4 เส้น ช่องที่ 4 พื้นหลังสีทอง วัวสีแดง 2 ตัว
มีคำขวัญในโล่สีน้ำตาลอ่อน เขียนว่า พลังที่รวมเป็นหนึ่งแข็งแรงกว่า  (ละติน:Virtus Unita Fortior)

ดูเพิ่ม
ธงชาติอันดอร์รา
เพลงชาติอันดอร์รา

อันดอร์รา
หมวดหมู่:สัญลักษณ์ของประเทศอันดอร์รา
# ตราแผ่นดินของลัตเวีย
ตราแผ่นดินของลัตเวีย เริ่มใช้เมื่อพ.ศ. 2461 บังคับใช้เมื่อ พ.ศ. 2533 มีส่วนประกอบคือ
ยอด เป็นรูป ดาวสีทอง 3 ดวง
โล่ ช่องที่ 1 พื้นหลังสีน้ำเงิน พระอาทิตย์สีทอง ช่องที่ 2 พื้นหลังสีเงิน สิงโตสีแดง ลิ้นสีทอง ช่องที่ 3 พื้นหลังสีแดง กริฟฟอนสีเงิน ลิ้นหลังสีทอง
ประคองข้าง เป็นรูป สิงโตสีแดง ลิ้นสีทอง และ กริฟฟอนสีเงิน ลิ้นหลังสีทอง
ฐานรองข้าง เป็นรูป กิ่งโอ๊ก และ ธงชาติลัตเวีย

 การใช้ 
ตราแผ่นดินของลัตเวียที่บัญญัติไว้ตามกฎหมาย. แบ่งตามประเภทของผู้ใช้ ดังนี้: ตรามหาจลัญจกรณ์ใหญ่, ตราจลัญจกรณ์ และ ตราจลัญจกรณ์ย่อ.

 ตรามหาจลัญจกรณ์ใหญ่ สำหรับ ประธานาธิบดี, นายกรัฐมนตรี, คณะรัฐมนตรี, รัฐมนตรีว่าการกระทรวง,รัฐสภา, ศาลสูงสุด และ อัยการสูงสุด, รวมถึง เอกอัคราชทูต และ กงศุล.
 ตราจลัญจกรณ์ (ตราแผ่นดินอย่างย่อ) สำหรับหน่วยงานของรัฐสภา, คณะรัฐมนตรี หน่วยงานราชการของรัฐ และ เอกสารทางราชการ.
 ตราจลัญจกรณ์ย่อ (ตราอาร์มย่อ) สำหรับหน่วยงานราชการส่วนท้องถิ่นของรัฐ สถาบันการศึกษา และ เอกสารทางราชการ.

ตราแผ่นดินดังกล่าวได้ใช้มาจนถึงวันที่ 5 สิงหาคม ค.ศ. 1940 ภายหลังจากการยึดครองลัตเวียของโซเวียต ค.ศ. 1940 และ จัดการปกครองโดยตรง ได้มีการประกาศใช้ตราแผ่นดินของสาธารณรัฐโซเวียต. ภายหลังการล่มสลายของสหภาพโซเวียต ได้รื้อฟื้นแบบตราแผ่นดินลัตเวีย กลับมาใช้เมื่อวันที่ 15 กุมภาพันธ์ ค.ศ. 1990.

ดูเพิ่ม
ธงชาติลัตเวีย
เดียฟส์ สเวตี ลัตวิยู
# ตราแผ่นดินของมาซิโดเนียเหนือ
ตราแผ่นดินของมาซิโดเนียเหนือ เริ่มใช้เมื่อวันที่ 16 พฤศจิกายน พ.ศ. 2552 
โล่ เป็นรูป พวงมาลัย ข้าวสาลี ยาสูบ ต้นฝิ่น ริบบิ้นดอกไม้ ภูเขา แสงอาทิตย์ และทะเลสาบ

 ตราแผ่นดินของมาซิโดเนียในอดีต

ดูเพิ่ม
ธงชาติมาซิโดเนีย
เพลงชาติมาซิโดเนีย

มาซิโดเนีย
หมวดหมู่:สัญลักษณ์ของประเทศมาซิโดเนีย
# Homonoia retusa
Homonoia retusa เป็นพืชในสกุล Homonoia ซึ่งเป็นสกุลเดียวกับไคร้น้ำ แต่มีการประจายพันธุ์ พบในเขตที่ลุ่มน้ำขังของประเทศอินเดียhttp://www.iucnredlist.org/details/classify/177264/0 เป็นไม้พุ่มขนาดเล็ก พบใกล้บริเวณที่เป็นก้อนหินในทางน้ำไหลของแม่น้ำ เป็นพืชท้องถิ่นทางใต้ของอินเดีย มีรายงานว่าพบในรัฐทมิฬนาดู รัฐกรณาฏกะ รัฐอานธรประเทศ รัฐเกรละ และรัฐมหาราษฏระ http://www.iucnredlist.org/details/full/177264/0

พืชชนิดนี้เป็นพืชที่มีเนื้อไม้ ดอกช่อเชิงลดแยกดอกแยกต้น เป็นพืชสมุนไพรที่กล่าวถึงในตำราอายุรเวทของอินเดีย ซึ่งเรียกพืชขนิดนี้ว่า Pashanabheda ปศนเภทะ ซึ่งมาจากรากศัพท์ pashana แปลว่าก้อนหิน และ bheda แปลว่าทำให้แตก ซึ่งเป็นยาที่ใช้ทำลายก้อนแข็งในกระเพาะปัสสาวะและไต ในประเทศอินเดียใช้เป็นยาสมุนไพรรักษาอาการไอ เบาหวานและขับปัสสาวะhttp://pharmacologyonline.silae.it/files/archives/2010/vol3/30.Kumar.pdf 
 อ้างอิง